open-index/open-wikipedia-markdown huggingface dataset:
Սուպրունովի առանձնատուն

**Ի. Ա. Սուպրունովի առանձնատուն** (), շենք Դոնի Ռոստովում, որը գտնվում է Պուշկինի փողոցում (շենք №79): Առանձնատունը կառուցվել է XX դարի սկզբին և պատկանել է ռոստովցի հացահատիկի արդյունաբերող և ձիաբույծ Իվան Ալեքսանդրովիչ Սուպրունովին։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։

## Պատմություն
Սուպրունովի առանձնատունը կառուցվել է XX դարի սկզբին։ Այս տան շինարարության հետ կապված է քաղաքային լեգենդ։ Իբր Սուպրունովը Իտալիա կատարած այցի ընթացքում որոշել է զբոսնել Նեապոլի փողոցներով (մեկ այլ վարկածով՝ Ջենովայի)։ Վաճառականին այնքան է գրավել մի նրբաճաշակ առանձնատուն, որ նա որոշել է ամեն գնով գնել այն և տեղափոխել Ռոստով։ Վաճառականն այս առաջարկով դիմել է տան սեփականատիրոջը, որը սկզբում հրաժարվել է, բայց Սուպրունովը նրան այնքան մեծ գումար է առաջարկել, որ նա համաձայնել է։ Առանձնատունը քանդվել է, տեղավորվել բեռնանավի վրա և տեղափոխվել Դոնի Ռոստով։ Այնտեղ առանձնատունը վերականգնվել է, նրա հավաքմանը Սուպրունովը հետևել է անձամբ։ Սակայն կարծիք կա, որ առանձնատան իտալական ծագման մասին լուրերը տարածել է հենց Սուպրունովը` իր բիզնեսին ուշադրություն գրավելու նպատակով։ Մեկ այլ վարկածի համաձայն, որը գրառված է Սուպրունովի դստեր խոսքերից, տունը կառուցվել է տեղական շինանյութով` 1910 թվականի Բրյուսելի համաշխարհային ցուցահանդեսից վաճառականի բերած նախագծով։

Առանձնատունը երեսպատված էր մարմարով և մայոլիկայով։ Լուսամուտատեղերն ունեցել են կիսաշրջանաձև ավարտ, կենտրոնական մուտքը ձևավորված էր մարմարե պորտալով։ Տան դիմաց եղել է նախապարտեզ, իսկ հետևում` երկնագույն մայոլիկայով երեսպատված լողավազանով պարտեզ։ Պուշկինի փողոցի երկայնքով տեղադրված է եղել բարձր ցոկոլով և կռածո ցանցավանդակով ցանկապատ։ Հարկային փաստաթղթերում շենքը գնահատվել է 17 հազար ռուբլի։ Առանձնատանը Իվան Սուպրունովն ապրել է իր ընտանիքի հետ։

Խորհրդային իշխանության հաստատումից հետո առանձնատունն ազգայնացվեց, իսկ Սուպրունովը ձերբակալվեց և անհետ կորավ։ Նրա նախկին տանը սկսեցին գործել մանկամսուր և երեխաների ընդունման կետ։

Հայրենական մեծ պատերազմի ժամանակ առանձնատունը լրջորեն ավերվեց. կորսվեցին մարմարե երեսպատվածքը, տանիքը և եզրապատերը։ 1950-ական թվականների առաջին կեսին տունը վերակառուցվել է կեղծ դասական ոճով և որպես բնակելի տուն հանձնվել Հյուսիսկովկասյան երկաթուղու աշխատակիցներին։ Սկզբնական դեկորից պահպանվել է ցոկոլային հարկի մուգ մարմարից երեսպատվածքը։

## Ծանոթագրություններ

Կատեգորիա:Դոնի Ռոստովի շենքեր և կառույցներ
Կատեգորիա:Ռուսաստանի մշակութային ժառանգություն
Արգա (գետ)

**Արգա** (), գետ Նավառայում՝ Իսպանիայում։ Արագոն գետի վտակներից, որն էլ իր հերթին Էբրո գետի վտակներից է։ Արգա գետը հնում հայտնի է եղել Ռունա անունով։
Գտնվելով Իսպանիայի հյուսիս-արևելքում՝ գետը ձգվում է 145 կիլոմետր (90 մղոն) և ունի 2.759 կիլոմետր քառակուսի ջրահավաք ավազան, որից 2.652 քառակուսի կիլոմետրը Նավառայում է, իսկ մնացած 107 կիլոմետր քառակուսին Արակլի մոտակայքում։
Գետի ակունքը Էստերիբար գյուղի հյուսիսում է և սահմանակից է Ֆրանսիային։ Այն Բունեսի մոտակայքում թափվում է Արագոն գետը։
Գետը Էստերիբարի մոտակայքում պատնեշում է Էգեյան ջրամբարը։ Ամբարտակը գլխավորապես ծառայում է Արգո գետի վրա գտնվող ամենամեծ քաղաքի՝ Պապլոնայի բնակչության կարիքները հոգալու համար։

## Բուսականություն
 
Ավազանի վերին հատվածում գետը շրջափակված է հաճարենու ծառերով։ Էգեյան ջրամբարի շրջակայքը աչքի է ընկնում թփերի բազմազանությամբ։ Այստեղ աճում են լաստենի, հացենի, թխկի և հասարակ շագանակենի։
Ջրամբարի ստորին հատվածը ակոսված է կաղնու, շոտլանդական սոճու ծառերով և շիմշատ թփերով։

Կատեգորիա:Իսպանիայի գետեր
Կատեգորիա:Էբրոյի ավազան
Կատեգորիա:Արագոնի գետեր
Կատեգորիա:Նավառայի գետեր
Կոստանաևի եկամտաբեր տուն

**Կոստանաևի եկամտաբեր տուն** (), շենք Դոնի Ռոստովի Բոլշայա Սադովայա փողոցում (շենք №66/37)։ Եկամտաբեր տունը կառուցվել է XIX դարի վերջում։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։

## Պատմություն
Կոստանաևի եկամտաբեր տունը գտնվում է Բոլշայա Սադովայա փողոցի և Սեմաշկոյի նրբանցքի անկյունում (որոշ աղբյուրներում այս շենքը նշվում է որպես Ա. Ա. Լեոնիդովի եկամտաբեր տուն)։ Կառուցման ճշգրիտ թվականը պարզված չէ, սակայն ճարտարապետական ոճի վերլուծության համաձայն` այն կառուցվել է XIX դարի վերջին քառորդում։ Շենքերի նման տեսակը բնորոշ է այն ժամանակվա Ռոստովին. երկհարկանի տուն խանութներով առաջին հարկում և բնակելի տարածքներով երկրորդում։ Կոստանաևի տան արևմտյան պատին հարում է Յաբլոկովների առևտրի տունը։

Նախքան խորհրդային իշխանության գալը եկամտաբեր տունը պատկանել է Կոստանաևների ընտանիքի ներկայացուցիչներին` Սերգեյին, Մատվեյին, Կիրիլին, Գրիգորիին և Էմանուիլին։ Շենքի առաջին հարկը վարձակալում էին տարբեր առևտրային հաստատություններ` «Գավրիլով Ա. Ս. և որդիներ» առևտրային տան արդուզարդի խանութը, «Վ. և Ն. Բլանդով եղբայրների» մթերային խանութը, Դմ. Սմիռնովի ոսկյա և արծաթյա իրերի խանութը։ 1914 թվականից շենքում գործում էր «Բերեժնովա Գ. Վ. և ընկ.» առևտրի տունը։

1920-ական թվականներին շենքի առաջին հարկը զբաղեցնում էր «Ալազան» ընկերակցության խանութը։ Ապա այնտեղ սկսեց գործել Քաղկոոպառի թիվ 8 խանութը, ինչպես նաև սկավառակների և գրամոֆոնների խանութը։ 1959 թվականի տվյալներով՝ առաջին հարկում գործել են Քաղկոոպառի թիվ 8 խանութը, Քաղկոոպառի թիվ 69 «Խաղալիք» խանութը, ժամացույցների վերանորոգման և զարդեղենի ու փորագրման արհեստանոցներ։ 1990-ական թվականներին այնտեղ գործել են «Բուրատինո» խանութը և արտարժույթի փոխանակման կետ։

Ռոստովի մարզի վարչակազմի ղեկավարի 1998 թվականի հոկտեմբերի 9-ի թիվ 411 որոշմամբ Կոստանաևի եկամտաբեր տունը վերցված է պետական պահպանության տակ որպես մշակութային ժառանգության տարածաշրջանային նշանակության օբյեկտ։

## Ծանոթագրություններ

Կատեգորիա:Դոնի Ռոստովի շենքեր և կառույցներ
Կատեգորիա:Ռուսաստանի մշակութային ժառանգություն
Փառանձեմ Սարուխանյան

**Փառանձեմ Գևորգի Սարուխանյան** (), հայ մանրէաբան։ Կենսաբանական գիտությունների դոկտոր (1961)։ ՀԽՍՀ գիտության վաստակավոր գործիչ (1967)։

Մանրէաբան Լևոն Երզինկյանի կինը։

## Կենսագրություն
Փառանձեմ Սարուխանյանը ծնվել է 1906 թվականին Նոր Բայազետում (այժմ՝ Գավառ)։ 1929 թվականին ավարտել է Բաքվի պոլիտեխնիկական ինստիտուտի գյուղատնտեսական ֆակուլտետը։ 1941 թվականից աշխատել է ԽՍՀՄ ԳԱ հայկական մասնաճյուղի Կենսաբանության, 1947-1988 թվականներին՝ ՀԽՍՀ ԳԱ Մանրէաբանության ինստիտուտներում։

Աշխատանքները վերաբերում են արտադրողական միկրոօրգանիզմների կենսաբանական առանձնահատկություններին։ Սարուխանյանի հետազոտությունների շնորհիվ ստացվել և արտադրության (կաթի, պանրի, գինու, հացի և այլն) մեջ ներդրվել են մի շարք խմորասնկեր։

## Երկեր
* Микрофлора основных бродильных производств Армянской ССР и биологические особенности производственных микроорганизмов.  Ереван: Изд-во АН АрмССР, 1960 . 308 с.
* Հացաթխման բիոլոգիական պրոցեսները և շաքարասնկային մակարդը,  Երևան։ ՀՍՍՌ ԳԱ հրատ., 1953 . 36 էջ։
* Շաքարասնկեր,  Երևան։ ՀՍՍՌ ԳԱ հրատ., 1945:

## Ծանոթագրություններ

Կատեգորիա:Հայ վիրաբույժներ
Կատեգորիա:Կենսաբանական գիտությունների դոկտորներ
Կատեգորիա:ՀԽՍՀ գիտության վաստակավոր գործիչներ
Կատեգորիա:Հայ մանրէաբաններ
Յաբլոկովների առևտրի տուն

**Յաբլոկովների առևտրի տուն** (), շենք Դոնի Ռոստովի Բոլշայա Սադովայա փողոցում (շենք №64)։ Կառուցվել է 1898 թվականին ճարտարապետ Եվգենի Գուլինի նախագծով։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։

## Պատմություն
աջից|մինի|Շենքը XX դարի սկզբին
Կառուցվել է 1898 թվականին ռոստովցի ճարտարապետ Եվգենի Գուլինի նախագծով։ Տունը պատկանել է Ս. Կ. Յաբլոկովին։ Տան առաջին հարկը վարձակալել են առևտրային կազմակերպություններ. Ժիրարդյան կտորեղենի բաժնետիրական ընկերությունը և Էմիլ Ցինդելի կտորեղենի ընկերակցությունը։ Շենքի նկուղը զբաղեցնում էր «Ֆորտունա» ռենկյան մառանը (մուտքը եղել է Նիկոլաևյան նրբանցքի կողմից)։ Այնտեղ հաճախ տեղի էին ունենում կաբարեի և թատերախմբերի ելույթները։ Յաբլոկովների տան երկրորդ հարկը 1904 թվականին վարձակալեց Ռ. Շտրեմերը։ Այնտեղ բացվեց Ռուսաստանի հարավում առաջին էլեկտրակենսագիրներից մեկը (այն ժամանակ այդպես էին անվանում կինոթատրոնները)։

1917 թվականին էլեկտրակենսագիրը կոչվեց «Օլիմպ» կինոթատրոն։ Խորհրդային իշխանության հաստատումից հետո, 1924 թվականին, Յաբլոկովների տունն ազգայնացվեց։ Այն ժամանակ առաջին հարկում սկսեցին գործել Զինառի և Ռուսարդառի խանութները։ 1930-ական թվականներից կինոթատրոնը կոչվեց «Կոմսոմոլեց»։ Հայրենական մեծ պատերազմից հետո կինոթատրոնը շարունակեց իր աշխատանքը, սակայն 1990-ականներին փակվեց։ Այդ ժամանակ իրականացվեց շենքի վերակառուցում ճարտարապետ Ե. Ռեկալոյի նախագծով։

## Ճարտարապետություն
ձախից|մինի|Երկրորդ հարկի պատուհանների ձևավորում
Երկհարկանի շենքը գտնվում է Բոլշայա Սադովայա փողոցի կարմիր գծի վրա` Կոստանաևի եկամտաբեր տան և «Մոսկովսկայա» հյուրանոցի միջև։ Շենքի Ճարտարապետության և դիզայնի մեջ առկա են էկլեկտիզմի և մոդեռնի տարրեր։ Շենքի ճակատի ճարտարապետագեղարվեստական նկարագիրը ձևավորում են խոշոր լուսամուտատեղերը։ Առաջին հարկում խանութների ցուցափեղկերն են։ Երկրորդ հարկի պատուհաններն ունեն հարուստ ձևավորում։ Նրանք շրջանակված են պրոֆիլավորված կամարաղեղներով։ Կողպեքային բոլոր քարերը զարդարված են թևավոր գլխարկով Հերմեսի գլխով։ Կողմնային պատուհանների միջապատերը զարդարված են Հերմեսի գավազանի` կադուցեուսի ծեփակերտ պատկերով։ Պատուհանների կամարակներին տեղադրված են տարբեր թեմաներով բարձրաքանդակներ։ Հերմեսը հայտնի է որպես առևտրի աստված, ուստի նրա պատկերները առևտրի տան ճակատին պատահական չեն։ Շքամուտքով շենքի կենտրոնական ծավալը փոքր-ինչ իջեցված է։ Երկրորդ հարկի կենտրոնական լուսամուտատեղը ձևավորված է փոքրիկ պատշգամբով բարդ կառուցվածքով լոջիայի տեսքով։

## Ծանոթագրություններ

Կատեգորիա:1898 հիմնադրումներ Ռուսաստանում
Կատեգորիա:Դոնի Ռոստովի շենքեր և կառույցներ
Կատեգորիա:Ռուսաստանի մշակութային ժառանգություն
Վանքի երեխաները

**«Վանքի երեխաները»** (), 2016 թվականին ծնունդով դերսիմցի ռեժիսոր  Նեզահաթ Գյունդողանի նկարահանած վավերագրական ֆիլմը Հայոց ցեղասպանությունից փրկված դերսիմցի հայերի մասին, որոնց մեծ մասը սպանվել է 1937-1938 թվականների Դերսիմի կոտորածների ժամանակ, իսկ ողջ մնացածները թուրքացվել ու իսլամացվել են։

2016 թվականին ֆիլմը ներկայացվել է Ոսկե ծիրան կինոփառատոնի Արտամրցութային ծրագրեր անվանակարգում, 2017 թվականի փետրվարի 9-ին ֆիլմը ցուցադրվել է Ստամբուլի Բեյօղլուի կինոթատրոնում։

## Սյուժե
«Վանքի երեխաները» ֆիլմը պատմում է Հայոց ցեղասպանությունից ու դրան հաջորդած 1937-1938 թվականներին Դերսիմի կոտորածներից հետո դերսիմցի հայերի ու նրանց ժառանգների անցած ուղու, ինքնության անվերջ որոնումների, անցյալի հետ կապված հոգեկան տրավմաների և ապագայի հույսերի մասին։ Ֆիլմը հիմնված է իրական փաստերի ու ճակատագրերի պատմությունների վրա։ Ֆիլմի նկարահանող խումբն արմատներից հեռացված, ողջ մնացած հայերին և նրանց սերունդներին գտնելու համար եղել է Թուրքիայում, Կոնիայում, Բալուում, Ստամբուլում, Իզմիրի նահանգներում և Դերսիմի այլ շրջաններում։

Դերսիմի Հալվորի գյուղում գտնվող Սուրբ Կարապետի վանքը (ամենայն հավանականությամբ, կառուցվել է դեռևս 9-րդ դարում) 1915 թվականից հետո եղել է  Դերսիմի կանգուն մնացած միակ քրիստոնեական սրբատեղին։ 1937 թվականին Դերսիմի կոտորածների ժամանակ վանքը ռմբակոծվում է, քահանան ձերբակալվում։ 1938 թվականին վանքն ամբողջությամբ ավերվում է, քահանան սպանվում։ Հալվորիի հայերից ողջ են մնում 5-6 երեխա և մի քանի միջին տարիքի մարդիկ, որոնց Թուրքիայի իշխանությունները հավաքագրում և աքսորում են Թուրքիայի տարբեր շրջաններ։

Զեյնեփը ուսուցչուհի է, ապրում է Իզմիրում։ 2000-ական թվականներին պատահաբար իմանում է, որ մայրը Դերսիմում ծնված հայուհի է, որը 1938 թվականի Դերսիմի կոտորածից հետո խնամակալության է հանձնվել։ Նրա անունը եղել է Ասլիհան Քիրեմիթչյան, սակայն փոխել, դարձրել են Ֆաթմա Քիրեմիթչի, էթնիկ ինքնությունն ու կրոնը՝ թուրքի և սունիի։ Զեյնեփը փորձում է կապ հաստատել մոր ազգականների հետ, որոնք ապրում են այն գյուղում, որտեղ մայրն է ապրել։ Նա պատմություններ է հավաքում մոր մասին, ուսումնասիրում Վանք անունով այդ գյուղն ու գյուղի վանքը։

## Դերեր
* Ֆաթմա Քիրեմիթչին
* Զեյնեփ Քայնաք Ունլյուն
* Սուլթան Դեմիր
* Ջևահիր Աքը
* Ահմեթ Աքը
* Քադրիյե Այդըն Հիշման
* Մարիամ Բալջին
* Հայդար Շահին

## Նկարահանող խումբ
* Պրոդյուսեր՝ Քազըմ Գյունդողան
* Ռեժիսոր՝ Նեզահաթ Գյունդողան
* Օպերատոր՝ Մեթին Դաղ
* Երաժշտություն՝ Նազըմ Չինար
* Հնչյուն` Իսմայիլ Հաքքի Հաֆիզ
* Մոնտաժ՝ Ուղուր Քութայ

## Ծանոթագրություններ

Կատեգորիա:2016 ֆիլմեր
Կատեգորիա:Թուրքական ֆիլմեր
Կատեգորիա:Ֆիլմեր Հայոց ցեղասպանության մասին
Կախարդված Մեռլինը (նկար)

**«Կախարդված Մեռլինը»** (), անգլիացի գեղանկարիչ, պատկերազարդող և պրեռաֆայելիտների սերնդի կարկառուն ներկայացուցիչ Էդվարդ Քոլի Բյորն-Ջոնսի նկարը։ Հեղինակը կտավը վրձնել է 1872 թվականից 1877 թվականներին։ Յուղաներկով կտավի չափերն են՝ 186 × 111 սմ։ «Կախարդված Մեռլինը» ստեղծագործությունն այսօր պահպանվում և ցուցադրվում է Լեդի Լևեր պատկերասրահում (Պորտ Սանլայթ, Անգլիա, Միացյալ Թագավորություն)։

Կտավը պատվիրել է անգլիացի նավատեր, հավաքորդ և մեկենաս Ֆրեդերիկ Ռիչարդս Լեյլանդը։

## Սյուժե
Էդվարդ Քոլի Բյորն-Ջոնսն իր «Կախարդված Մեռլինը» ստեղծագործությունը վրձնել է Արթուր արքայի լեգենդից ներշնչված։ Լճի տիրակալուհին գայթակղում է Մեռլինին։ Խաբելով հասնում է նրան, որ բացահայտում է Մեռլինի հրաշագործության գաղտնիքը։ Լճի տիրակալուհին սովորում է կախարդությունը, որից հետո օգտագործելով իր կախարդական ունակությունները, փորձում է Մեռլինի տեղը զբաղեցնել ու ու թիավարել լեռան տակ։

## Ստեղծման պատմություն
Նկարը պատվիրվել է 1860 թվականին անգլիացի կոլեկցիոներ ու մեկենաս Ֆրեդերիկ Ռիչարդս Լեյլանդի կողմից։ Սակայն հեղինակը «Կախարդված Մեռլինը» կտավի վրա սկսեց աշխատել 1872 թվականից։ 1874 թվականին ավարտում է գլխավոր կերպարների մարմինները։ Մեռլինի դեմքը նկարում է, որպես բնորդ կեցվածք ընդունած հունական արմատներով անգլիացի նկարչուհի Մարիա Զամբակոյից։ Վերջինս Էդվարդ Քոլի Բյորն-Ջոնսի սիրեցյալն էր և մոդելը 1866 թվականից 1872 թվականներին։ Նկարիչը կրքից ամբողջությամբ խելագարության էր հասնում, որի պատճառով էլ բացատրվում է նկարի խորությունն ու վառ գունավորումը. Էդվարդը նկարում իր անձնական վերապրումներն է վրձնել։

Կա մի վարկած նույնպես, ըստ որի, Լճի տիրակալուհու կերպարի համար կեցվածք է ընդունել Ուիլյամ Մորիսի կինը՝ պրեռաֆայելիտների գեղեցկության մարմնացում ու իդեալ համարվող Ջեյն Մորիսը։

Օսկար Ուայլդը «Կախարդված Մեռլինը» ստեղծագործությունն անվանել է «լիակատար կախարդություն»։

## Ծանոթագրություններ

## Գրականություն
*
* Michael Robinson: *The Pre-Raphaelites*. Londen: Flame Tree Publishing, 2007. ISBN 978-184451-742-8
* Russel Ash: *Sir Edward Burne-Jones*. Pavilion Books, Londen, 1997. ISBN 1-85793-951-4

## Արտաքին հղումներ
* Het schilderij op LiverpoolMuseums 
* Analyse van het schilderij 
* Informatie over de relatie tussen Burne-Jones en Zambaco 

Կատեգորիա:1872 նկարներ
Կատեգորիա:Էդվարդ Քոլի Բյորն-Ջոնսի նկարներ
Կատեգորիա:Լեդի Լևեր պատկերասրահի նկարներ
Կատեգորիա:Մեծ Բրիտանիայի արվեստ
Գոչա Ջամարաուլի

**Գոչա Ջամարաուլի** (, ), վրացի ֆուտբոլիստ։

## Կենսագրություն
### Ակումբային կարիերա
Պրոֆեսիոնալ կարիերան սկսել է Թբիլիսիի «Դինամո ակումբում», այդ ժամանակ թիմն անվանվել է «Իբերյա»։ Թիմում հիմնական կազմի խաղացող էր, կրում էր ավագի թևկապը։ 1996 թվականին տեղափոխվել է ռուսական «Ալանիա»։ Հետո տեղափոխվել է թուրքական «Տրաբզոնսպոր», որտեղ խաղացել է 27 խաղ՝ դառնալով 3 գոլի հեղինակ։

1998 թվականից մինչև 2002 թվականը խաղացել է շվեյցարական «Ցյուրիխում», եղել է թիմի հիմնական կազմի խաղացող։ Որոշ ժամանակ անց վարձակալվել է «Լյուցերնին» ակումբի կողմից։ Ջամարաուլին պայմանագրի ավարտից հետո կարող էր տեղափոխվել գերմանական «Ֆրայբուրգ» կամ շոտլանդական «Դանդի Յունայթեդ»։

2002 թվականի ամռանը տեղափոխվել է Դոնեցկի «Մետալուրգ»՝ կնքելով 3 տարվա պայմանագիր։ Նորամուտը Ուկրաինայի առաջնությունում տոնել է 2002 թվականի օգոստոսի 17-ին Խարկովի «Մետալիստ» ակումիբ դեմ խաղում (0:3)։ Դոնեցկ տեղափոխվելուց մի քանի շաբաթ հետո Գոչան դարձել է թիմի ավագը։ 2004/2005 մրցաշրջանում թիմի հետ արժանացել է Ուկրաինայի առանջնության բրոնզե մեդալի։

2005 թվականի ձմռանը վերադարձել է Թբիլիսիի «Դինամո», իսկ 2005 թվականի ամռանը՝ «Անորտոսիս»։ Բայց շուտով ավարտել է խաղային կարիերան։

### Կարիերան հավաքականում
Վրաստանի հավաքականում անց է կացրել 62 խաղ և խփել 6 գնդակ։ Հավաքականում ևս խաղացել է որպես ավագ։

## Մրցանակներ
* Վրաստանի չեմպիոն 1990, 1991, 1992, 1993, 1994, 1995, 1996, 2006
* Վրաստանի գավաթակիր 1992, 1993, 1994, 1995, 1996
* Շվեյցարիայի գավաթակիր 2000
* Ուկրաինայի առաջնության բրոնզե մեդալակիր 2004, 2005

## Անձնական կյանք
Կնոջ անունը Մերի է, ունի երկու երեխա, որդին՝ Լուկան և դուստրը՝ Մեդեյան։

## Ծանոթագրություններ

## Արտաքին հղումներ
* 
* 

Կատեգորիա:Դինամո Թբիլիսիի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լյուցերնի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վրաստանի հավաքականի ֆուտբոլիստներ
Կատեգորիա:Վրացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տրաբզոնսպորի ֆուտբոլիստներ
Չինգիզ Մուստաֆաև

**Չինգիզ Ֆուադ օղլու Մուստաֆաև** (; ), ադրբեջանցի քաղաքացիական և ռազմական լրագրող, որը մեծ ներդրում է ունեցել ադրբեջանական հեռուստալրագրության զարգացման գործում։ Համագործակցել է արտասահմանյան լրատվական գործակալությունների հետ։ Ղարաբաղյան պատերազմի ժամանակ պատրաստել է բազմաթիվ ռեպորտաժներ ռազմական գործողությունների մասին, այդ թվում նաև Խոջալուի արյունահեղության։ Ստացել է Ադրբեջանի ազգային հերոսի կոչում։

## Կենսագրություն
thumb|left|230px|Չինգիզ Մուստաֆաևի Բաքվի տունը
Չինգիզ Մուստաֆաևը ծնվել է 1960 թվականի օգոստոսի 29-ին Աստրախանի մարզի Ախտուբինսկի շրջանում։ 1964 թվականին ընտանիքի հետ միասին տեղափոխվել է Բաքու։ 1977 թվականին ավարտելով N167 միջնակարգ դպրոցը՝ ընդունվել է Ադրբեջանի բժշկական համալսարան։ 1983 թվականին ավարտել է համալսարանը, երեք տարի աշխատել է որպես բժիշկ Շաբարանի շրջանում, այնուհետ աշխատել է ինժեներների առողջարանում՝ որպես գլխավոր բժիշկ։

Բացի աշխատանքից, Մուստաֆաևը հետաքրքրված է եղել արվեստով, երաժշտությամբ, լրագրությամբ։ Հենց Մուստաֆաևն է Բաքվում բացել «Դիսկո» երաժշտական կենտրոնը, մասնակցել է «Օզան» ֆոլկ խմբի աշխատանքներին։ Սակայն ձգտումը զբաղվելու լրագրողական գործունեությամբ շատ ավելի ուժեղ գտնվեց։ 1991 թվականի հոկտեմբերին Չինգիզը ստեղծել է «215 ԿԼ» ստուդիան, որը ադրբեջանական մեդիային նոր շունչ հաղորդեց, իսկ ինքը հայտնի դարձավ՝ ի շնորհիվ «215 ԿԼ»-ը ներկայացնում է», «Ոչ ոք չի մոռացվի», «Դեմք դեմքի» հաղորդաշարերի։

Առաջին լրագրողական ռեպորտաժը պատրաստել է դեռևս Սև հունվարի ժամանակ՝ 1990 թվականին։ Մուստաֆաևը հարցազրույց է վերցրել Միխայիլ Գորբաչովից, Բորիս Ելցինից, Նուրսուլթան Նազարբաևից, Այազ Մութալիբովից, Ռաիսա Գորբաչովայից, Գալինա Ստարովոյտովայից և այլն։

### Ղարաբաղյան պատերազմ

Լեռնային Ղարաբաղում մարտական գործողությունների սկսման պահից սկսել է զբաղվել լրագրողական գործունեությամբ։ Մի քանի ռեպորտաժ է պատրաստել Խոջալուի արյունահեղության վերաբերյալ, որը տեղի է ունեցել 1992 թվականի փետրվարի 25-ի լույս 26-ի գիշերը։

Չինգիզ Մուստաֆաևը ուղղաթիռից նկարել է կադրեր, որտեղ երևում են մահացած բնակչության դիակները։ Նրանց դիակները պատրաստվում էին տեղափոխել Աղդամ։ Հիմնականում եղել են երեխաների, կանանց և մեծահասակների դիակներ։ Չինգիզը մի քանի անգամ մեկնել է մարտական գործողությունների վայր, վերցրել հարցազրույց զինվորներից։ Նկարահանել է նաև հակամարտող կողմերի միջև տեղի ունեցած փոխհրաձգությունը։ Կոչ է արել ադրբեջանցիներին ետ վերադառնալ հայերի կողմից ազատագրված Շուշի։

1992 թվականի հունիսի 15-ին Չինգիզ Մուստաֆաևը Նախիջևանիկի մոտ տեղի ունեցած մարտերի ժամանակ մահացու վիրավորում է ստացել։ Տեսախցիկը այդ ժամանակ շարունակել է նկարահանել։

## Ծանոթագրություններ

Կատեգորիա:Ադրբեջանցի լրագրողներ
Կատեգորիա:Ադրբեջանում հրազենից մահացածներ
Կատեգորիա:20-րդ դարի լրագրողներ
Ponte Sublicio

**Ponte Sublicio**, կամուրջ Իտալիայի մայրաքաղաք Հռոմում, որը հայտնի է նաև **Պոնտե Ավենտինո** կամ **Պոնտե Մարմորեո** անվանումներով։ Կամուրջը միացնում է Պիացցա դելլ Էմպորիոն Պիացցա դի Պորտա Պորտեզեին, Հռոմի Ռիպա, Տրաստևերե և Տեստաչիո շրջանները և Պորտուենզե արվարձանը։

Նախապատմական ժամանակաշրջանում կամուրջը եղել է պահանջված կանգառ հյուսիս-հարավ ճանապարհին՝ Ավենտին բլրի ստորոտում։ Ըստ Տիտոս Լիվիոսի և Դիոնիսիոս Հալիկառնասոսի կառույցը վերագրվում է Անկոս Մարկիոս թագավորին (մ.թ.ա. 640—616 թթ.)։ Վերջինս ցանկանում էր միացնել Յանիկուլում բլուրը Հռոմին։ Կամուրջը հանդիսանում էր այն նախագծի մի մասը, որով նախատեսվում էր կառուցել Օստիայի նավահանգիստը։

## Կառուցում
մինի|Ներկայիս կամուրջը
Կամրջի անվանումն առաջացել է ոլսկիան (Volsci՝ իտալական ցեղեր) *sublica* բառից, որը նշանակում է «փայտե տախտակ»։ Ըստ լեգենդի սկզբնական կամուրջն ամբողջովին կառուցված է եղել փայտից։ Կամուրջը հենվում էր փայտե ցցերի վրա, որոնք խրված էին գետի հունի մեջ։

Կամուրջը մշտապես վերանորոգվել է (Ք․ ա․ 60, 32, 23, մ․ թ․ 5 և 69 թվականներին Անտոնինոս Պիոսի, և գուցեև կայսրեր Տրայանոսի, Մարկոս Ավրելիոսի ու Սեպտիմիոս Սևերոսի օրոք)։ Կայսերական դարաշրջանի դրամների վրա պատկերված կամուրջը իր երկու ծայրերում ուներ կամարներ՝ արձաններով։

Թե երբ է վերացել փայտե կամուրջը, հայտնի չէ։ Նրա վրայով էր անցնում Վիա Լատինա փողոցը և միանում էր Վիա Կասսիային։ Վերջինս կառուցվել էր նախկին Էտրուսկյան ճանապարհի վրա, որը տանում էր դեպի Վեիի (էստրուկյան քաղաք)։

Կամրջի ուշագրավ մնացորդներ են հայտնաբերվել Տիբեր գետի հատակին 1890 թվականից առաջ, երբ, որպես ջրհեղեղների դեմ խափանման միջոց, նրանք լիովին քանդվեցին գետի քաղաքային հատվածում կատարվող աշխատանքների ընթացքում։

## Հորացիոս Կոկլեսը կամրջի վրա
մինի|Հորացիոս Կոկլեսը կամրջի վրա
«Պուբլիոս Հորացիոս Կոկլեսը կամրջի վրա» լեգենդը հանդիպում է բազմաթիվ հեղինակների մոտ, ինչպես նաև Տիտոս Լիվիոսի մոտ։

Ք․ ա․ 509 թվականին Հռոմեական միապետության տապալումից, Լուկիոս Տարքվինիոս Գոռոզ արքայի և արքայական ընտանիքի աքսորումից հետո հաստատվում է Հռոմեական Հանրապետություն, սակայն  Տարքվինիոսը ձգտում է վերականգնել գահը և ռազմական օգնություն է խնդրում Կլուզիումի էտրուսկյան թագավոր Լարս Պորսենայից։ Ք․ ա․ 508 թվականին Պորսենան առաջնորդում է իր բանակը Հռոմի դեմ։ Ճակատամարտը դժվար է ընթանում հռոմեացիների համար, և էստրուկյան բանակը առաջ է շարժվում դեպի կամուրջը։ Հռոմեացիները ետ են քաշվում։ Սակայն Հորացիոս Կոկլեսը Սպուրիոս Լարտիոսի և Տիտոս Հերմինիոս Աքվիլինոսի հետ ձգտում է ժամանակ ձգել և դադարեցնել հարձակումը՝ պաշտպանվելով կամրջի դիմացի ծայրին։ Իսկ մինչ այդ հռոմեացի զինվորները քանդում են կամուրջը նրանց ետևում։

Ժամանակակից անգլիական գրականության մեջ «Հորացիոսը կարջի վրա» պատմությունը վերապատմել է բրիտանացի պատմաբան Մակոլեյ Թոմաս Բաբինգթոնը իր «Horatius» պոեմում։

## Ներկայումս
Ներկայիս կամուրջը կրում է նախորդի անունը և կառուցվել է 1918 թվականին Մարչելո Պիաչենտինիի նախագծով։ Այն հատում է Տիբեր գետը և կապում է Պիացցա դի Պորտան և Պիացցա դելլ Էմպորիոն։
 
## Ծանոթագրություններ

## Արտաքին հղումներ
* Tiber River Bridges 
* A Topographical Dictionary of Ancient Rome
* ''Pons'' article by Anthony Rich
* Monte Aventino e Vestigi del Ponte Sublicio (English)
* The Waters of Rome: Tiber River Bridges and the Development of the Ancient City of Rome 
* LacusCurtius: Argei
Սոցիալական աշխարհագրություն

**Սոցիալական աշխարհագրություն,** հասարակական աշխարհագրության ճյուղ, որը ծագել է հասարակական աշխարհագրության և ռեգիոնալ սոցիոլոգիայի սահմանագլխին։ Սոցիալական աշխարհագրություն տերմինը ծագել է ավելի քան հարյուր տարի առաջ, սական այն չի արտահայտել գիտության բովանդակությունը։ 1960-ական թվականներին Անգլիայում և Ամերիկայում տերմինը արտահայտում էր որպես սոցիալական խմբերի տարածական բաշխման հետազոտություններ, որը բավական մոտ էր քաղաքների աշխարհագրությանը և քաղաքային սոցիոլոգիային։

## Ուսումնասիրման օբյեկտ
Սոցիալական աշխարհագրության ուսումնասիրման օբյեկտը համարվում է հասարակական կյանքի սոցիալական ոլորտը։ Նրա հետազոտության ընդհանուր օբյեկտ է համարվում ամբողջ մարդկությունը, իսկ հետազոտման առարկան՝ սոցիալական ոլորտի բաղադրիչների և մարդկանց տարածական ընդհանրությունները։ Ուսումնասիրվում են տարածական ընդհանրությունների ձևավորման և զարգացման պատմական առանձնահատկությունները, կառուցվածքը, շրջական միջավայրի և արտադրության հետ կապերը, տարածական ընդհանրությունների փոխադարձ կապերը, մարդկանց խավերի և խմբերի վարքը և այլն։

Հատկապես մանրամասն են ուսումնասիրվում ապրելակերպի, կյանքի որակի, կենսամակարդակի տարածական տարբերությունները և դրանց առաջացման պատճառները։

## Կապը այլ գիտությունների հետ
Սոցիալական աշխարհագրությունը սերտորեն կապված է բնակչության աշխարհագրության, մշակույթի աշխարհագրության, քաղաքական աշխարհագրության, տնտեսական աշխարհագրության, գեոէկոլոգիայի և լանդշաֆտագիտության հետ։

## Ուսումնասիրման մոտեցում
Սոցիալաշխարհագրական հետազոտությունները իրականացվում են հիմնականում երկու ձևով․ մի դեպքում հիմք ընդունելով աշխարհագրական օբյեկտները (պետություն, շրջան, բնակավայր), մյուս դեպքում՝ մարդու և հանրության վարքի բնութագրիչները (սեռ, տարիք, կրոնական, ազգային դասակարգային պատկանելիություն, ընտանեկան վիճակ, կրթական մակարդակ և այլն)։ Ընդհանուր առմամբ հետազոտություններին բնորոշ է համալիրային մոտեցումը։

## Ծանոթագրություններ

## Տես նաև
* Աշխարհագրական դետերմինիզմ

## Գրականություն
* Jackson, Peter and Susan J. Smith (1984): Exploring Social Geography. Boston, London (Allen & Unwin). 239 p.
* Smith, Susan J. et al. (eds.) (2010): The Sage Handbook of Social Geographies. London (Sage). 614 p.
* Valentine, Gill (2001): Social Geographies: Space and Society. New York (Prentice Hall). 400 p.
* Werlen, Benno (2008): Sozialgeographie: Eine Einführung (3. ed.). Bern et al. (Haupt). 400 p.
* Gregory, Derek and John Urry (eds.) (1985): Social Relations and Spatial Structures. Basingstoke et al. (MacMillan). 440 p.
* Gregory, Derek (1994): Geographical Imaginations. Cambridge, MA (Blackwell). 442 p.
* Werlen, Benno (1993): Society, Action and Space: An Alternative Human Geography. London, New York (Routledge). 249 p.

## Արտաքին հղումներ
* Social Geography Open access journal
* Social & Cultural Geography Peer-reviewed journal
* Environment and Planning D: Society and Space  Peer-reviewed journal
* Tijdschrift voor economische en sociale geografie (Journal of Economic & Social Geography)  Peer-reviewed journal

Կատեգորիա:Հասարակական աշխարհագրություն
Վենդի Վու։ Թագուհին մարտում

**«Վենդի Վու․ Թագուհին մարտում»**, Disney Channel ստուդիայի 2006 թվականին նկարահանած ֆիլմ։ Գլխավոր դերերում նկարահանվել են Բրենդա Սոնգը և Սին Կոյամադան։ Կոյամադան խաղում է չինացի միապետի դեր, որը գալիս է Վենդիի՝ ամերիկացի դպրոցականի մոտ, որը, իր խոսքերով, համարվում է կին մարտիկի վերամարմնավորումը և միակը, ով կարող է փրկել աշխարհը չար ոգուց։

Պրեմերիայի գիշերը դիտողների քանակը կազմել է 5,7 միլիոն, ինչը ֆիլմը դարձրել է հինգերորդը դիտումների քանակով։ Ֆիլմը նաև ստացել է ամենաբարձր վարկանիշը Ճապոնիայի Disney Channel հեռուստաալիքում։ Ինչպես նաև «Վենդի Վուն» ռեկորդային է դարձել Մեծ Բրիտանիայում և Եվրոպայում, դարձնելով «Դիսնեյը» ամենահայտնի մանկական հեռուստաալիքը Եվրոպայում։

Գրեթե բոլոր տեսարանները նկարահանվել են Օքլենդում, Նոր Զելանդիա։ Գովազդի համար Դիսնեյը թողարկել է մի քանի ապրանքներ, հիմնված ֆիլմի վրա։

## Սյուժե
Վենդի Վուն հասարակ ամերիկացի դեռահաս է, բայց նրա կյանքը ամբողջությամբ փոխվում է, երբ նրա մոտ գալիս է բուդդիստ միապետ (Սին Կոյամադա) և պատմում է նրան, որ նա ամենակարող կին մարտիկի, ով ապրել է հին ժամանակներում, վերամարմնավորումն է, և այժմ միայն նա կարող է ոչնչացնել ոգուն, որը ցանկանում է կործանել աշխարհը։ Երկար տարիներ նրա նախնիները պայքարել են նրա հետ։ Միապետը սկսում է մարզել նրան, սովորեցնում է մարտարվեստ։ Սկզբում Վենդին չի համաձայնվում, բայց հետո հասկանում է վտանգը, որը սպասվում է աշխարհին։ Չար ոգին կարող է ներթափանցել յուրաքանչյուր մարդու մեջ, և միայն Վենդին կարող է կանգնեցնել նրան վճռական մարտի ժամանակ։

## Դերերում

## Անհամապատասխանություններ
* Տարբեր տեսարաններում մեքենաների շարժը հակառակ է, մարդիկ գնում են ճանապարհի տարբեր կողմերով։
* Տեսարանում, որտեղ Վենդին մարզվում է այգում, կարելի է նկատել Սկայ Թաուերի գագաթը ծառերից վերև։
* Երբ Վենդին ֆուտբոլ է խաղում, մյուս խմբի աղջիկները դիտավորությամբ դուրս են գալիս նրա ճանապարհից, ձևացնելով, թե նրանց հարվածում են։ Ինչպես նաև, նրանք դադարում են խաղալ, երբ Վենդին պատրաստվում է հարվածել գնդակով։

## Պրեմերիայի օր

## Ծանոթագրություններ

## Արտաքին հղումներ
* Պաշտոնական կայք էջ 
* Պաշտոնական էջ Disney Channel ԱՄՆ կայքում 
* Disney Channel Մեծ Բրիտանիա 
* 
* Վենդի Վու․ Թագուհին մարտում  TV.com կայքում

Կատեգորիա:2000-ականների ամերիկյան ֆիլմեր
Կատեգորիա:2006 ֆիլմեր
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ֆենտեզի կինոկատակերգություններ
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Մալինովկա (Լատվիա)

**Մալինովկա** (), բնակավայր է, որը գտնվում է Լատվիայի Դաուգավպիլս տարածաշրջանում։ Մալինովկայի ծխական համայնքի վարչական կենտրոն։ Գտնվում է Ա13 ավտոճանապարհի մոտ։ Դաուգավպիլս քաղաքից հեռավորությունը կազմում է 20 կմ։ Ըստ 2015 թվականի տվյալների այնտեղ ապրում էր 402 մարդ։ Այնտեղ կա գավառական վարչակազմ, մշակույթի տուն, գրադարան, բուժկետ և Իլիա Մարգարեի անվամբ ուղղափառ եկեղեցի։

## Պատմություն
Խորհրդային ժամանակներում բնակավայրը եղել է Դաուգավպիլսկի շրջանի Մալինովկա գյուղի գյուղսովետի կենտրոնը։ Գյուղում գտնվում էր «Հոկտեմբերիան դրոշակ» կոլտնտեսությունը։

## Ծանոթագրություններ

Կատեգորիա:Լատվիայի բնակավայրեր
Ոչ գծային ծրագրավորում

**Ոչ գծային ծրագրավորումը**(**NLP**, ) մաթեմատիկական ծրագրավորման այն դեպքն է, երբ նպատակային ֆունկցիան կամ սահմանափակումները հանդիսանում են ոչ գծային ֆունկցիաներ։

Ոչ գծային ծրագրավորման խնդիրը դրվում է որպես որոշակի F(x_1, \ldots x_n) նպատակային ֆունկցիայի օպտիմալ լուծումը գտնելու խնդիր հետևյալ պայմանների դեպքում՝
:  g_j(x_1, \ldots x_n) \ge 0 
որտեղ  x_i, i = 1, \ldots, n  — պարամետրեր են,  g_j, j = 1, \ldots, s — սահմանափակումներն են, n — Պարամետրերի քանակն է, s —սահմանափակումների քանակն է։

Ի տարբերություն գծային ծրագրավորման խնդիրների, ոչ գծային ծրագրավորման խնդիրների օպտիմալ լուծումը որոշակի սահմանափակումների դեպքում պարտադիր չէ, որ լինի տիրույթի եզրին։

## Խնդիրների լուծման եղանակները

Եղանակներից մեկը, որը թույլ է տալիս գտնել ոչ գծային ծրագրավորման խնդրի լուծումը բերել հավասարումների համակարգի լուծմանը,Լագրանժի բազմապատիկների մեթոդն է։

Եթե F նպատակային ֆունկցիան գծային տեսքի է, իսկ սահմանափակումները և՛ գծային են,և՛ ոչ գծային,այդ դեպքում խնդիրը հանդիսանում է գծային ծրագրավորման խնդիր, որը կարող է լուծվել գծային ծրագրավորման խնդիրների լուծման հայտնի եղանակներով։

Եթե նպատակային ֆունկցիան գոգավոր է(մաքսիմումի խնդիր) կամ ուռուցիկ(մինիմումի խնդիր) և սահմանափակումների մեծամասնությունը ուռուցիկ տեսքի են,այդ դեպքում խնդիրը անվանում են *ուռուցիկ*, և մեծ մասամբ կարող են օգտագործվել ուռուցիկ օպտիմալացման մեթոդները։

Եթե նպատակային ֆունկցիան հանդիսանում է գոգավոր և ուռուցիկ ֆուկցիաների հարաբերություն (մաքսիմումի դեպքում) և սահմանափակումները գոգավոր են, խնդիրը կարող է բերվել ուռուցիկ օպտիմալացման խնդրի կոտորակային ծրագրավորման մեթոդների օգնությամբ։

Գոյություն ունի ոչ ուռուցիկ խնդիրների լուծման մի քանի մեթոդներ։ Մի մոտեցումը գծային ծրագրավորման խնդիրների հատուկ ձևակերպումների օգտագործումն է։ Մյուս մեթոդը ճյուղավորումների մեթոդի օգտագործումն է,որ դեպքում խնդիրտ բաժանվում է դասերի, որպեսզի լուծվի կա՛մ ուռուցիկ, կա՛մ գծային մոտարկումներով, որոնք ձևավորում են ներքևի սահմանի տիրույթները այդ բաժնում։ Մյուս բաժիններում որոշակի պահին կարող ենք ստանալ փաստացի լուծումները, որոնց արժեքը լավագույնն է ներքևի սահմանի համար, և ստացվել է մոտակա լուծումներից ցանկացածից։Այդ լուծումը օպտիմալ լուծում է, բայց հնարավոր է նաև, որ միակը չէ։ Ալգորիթմը կարելի է դադարացնել, երբ համոզված ենք,որ օպտիմալ լուծումը գտնվում է գտնված կետի թույլատրելի արժեքների տիրույթի սահմաններում․ այդպիսի կետերը անվանում են ε-օպտիմալներ։ Որպես կանոն, ε-օպտիմալ կետերի հայտնաբերումը անհրաժեշտ է լուծումների վերջավոր թվով լինելու համար։ Դա հատկապես օգտակար է երկար,բարդ խնդիրների համար անորոշ սպառումով կամ նշանակությամբ, որտեղ անորոշությունը կարող է որոշվել հուսալիության աստիճանի որոշմամբ։

Դիֆերենցումը և անընդհատության պայմանը՝ Կարուշ-Կուն-Տակերի պայմանը ապահովում է օպտիմալ լուծման անհրաժեշտ պայմանը։ Ուռուցիկության դեպքում դա նաև համարվում է բավարար։

## Արտաքին հղումներ
* Օպտիմալ լուծման առցանց հաշվիչ 

## Տես նաև
* Գծային ծրագրավորում

Կատեգորիա:Մաթեմատիկական օպտիմիզացիա
Իքբալ Ջավեթ

**Իքբալ Մյուել Ջավեթ** (), պակիստանցի սերիական մարդասպան, ով սպանել է հարյուր երեխայի։

## Սպանություններ
1999 թվականի դեկտեմբերին Իքբալը նամակ է ուղարկում ոստիկանությանը  և տեղի Լահորյան թերթին, ուրում խոստովանում է իր կատարած 100 սպանությունների մասին, որոնք իրականցրել է 5֊ից 17 տարեկան երեխաների նկատմամբ։ Նամակում գրված էր , որ նա խոշտանգել , խեղդել և մասնատել է իր զոհերին, ովքեր վազորդ էին, ծնողազուրկ և ապրում էին Լահոր փողոցում։ Զոհերի մնացորդները լցնում էր աղաթթվով լի տակառը, իսկ այն ամենը ինչը մնում էր նետում էր գետը։ Նրա տանը հետախույզները հայտնաբերել են արյունոտ շղթա, պատերը և հատակը պատված էր արյունով։ Հայտնաբերել են սպանվածների  նկարները պոլիեթիլենային տոպրակներում, տակառներում մարդկանց մնացորդներ։ Գտել են նրա օրագիրը, որում նշված էր սպանվածների անունները։ Այնտեղ գրված էր, որ հետքերը նա հատուկ  չի վերացրել որպեսզի հետո գտնեն այդ  ամենը։

Նամակում  գրել էր , որ ցանկանում է նետվել գետը։ Ոստիկանությունը սկսեց որոնումները , բայց  Ջավեդի դին ոչ մի տեղ չգտավ։ Հայտարարվեց Պակիստանի պատմության ամենամեծ հետախուզումը։ Ձերբակալեցին չորս կասկածյալներին, ովքեր ապրում էին Իքբալի տանը, և դրա հետ մեկտեղ օգնում  նրան։ Կասկածյալներից մեկը երեք օր անց  նա նետվեց պատուհանից։

## Ձերբակալություն և դատ
Ձերբակալվել է 1999 թվականի դեկտեմբերի 30֊ին։ Նա հայտարարել է, որ վախեցել է իր կյանքի և անվտանգության համար և այդ պատճառով հանձնվել է ոստիկանությանը։ Դատի ժամանակ ասել է, որ ինքը մեղավոր չէ և ցանկացել է պաշտպանել որբ երեխաներին։ Հարյուրից ավել վկայություններ են հնչել դատի ժամանակ։

## Պատիժ
Դատից հետո նա դատապարտված էր մահապատժի։ Դատարանը վճռեց, որ նրան կախելու են, հետո հարյուր մասի բաժանեն և աղաթթվի մեջ լցնեն։

## Մահ
2001 թվականի հոկտեմբերի 8֊ին ինքնասպան է լինում՝թույն խմելով։

## Նյութ
* 

## Արտաքին հղումներ
* - тут многие фото по его делу, его фото и его сообщников.
* http://pysih.com/2010/03/28/javed-iqbal-mughal/ 

Կատեգորիա:Ինքնասպաննություններ թույնով
Վիկտոր Դոբվիշ

**Ալեքսանդր Ալեքսանդրովիչ Դոբվիշ** (), ուկրաինական ֆուտբոլիստ, «Դայնավ» ակումբի կիսապաշտպան։

## Կենսագրություն
Զապարոժյան «Տորպեդոյի» աշակերտ։ Առաջին մարզիչը եղել է Վիկտոր Վիկտորովիչ Շավլոն։ Ուսուցումից հետո մի քանի ամիս անցկացրել է «Շախտյոր֊3»֊ում, ապա որոշեց տեղափոխվել Դոնեցկի «Մետալլուրգ», որտեղ նույնպես չկարողացավ հինավորվել։ Արդյունքում վերադառնեւմ է տուն և խաղում իրենց նահանգի առաջնությունում։ 2010 թվականին ֆուտբոլիստին  նկատեցին «Միր»֊ի ներկայացուցիչները։ Դոբվիշը խփեց մի քանի գոլեր և օգնեց «Միր»֊ին հաղթել մրցաշարում։

## Ծանոթագրություններ

Կատեգորիա:Ուկրաինացի ֆուտբոլիստներ
Մարիո Ռոբերտո Մարտինես

**Մարիո Ռոբերտո Մարտինես Էռնանդես** (, ), հոնդուրասցի ֆուտբոլիստ,  եգիպտական «ENPPI Club» ակումբի  և Հոնդուրասի ազգային հավաքականի  կիսապաշտպան։

## Ակումբային կարիերա
2006 թվականից հանդես է եկել  Ռեալ  Էսպանյոլ  ակումբում։ Մի քանի անգամ հեռացել է վարձակալությամբ։ 2009 թվականին երկու խաղ անցկացրել է նորվեգական «Ոլերենգում»։ 2010 թվականին Մարիոն վարձակալվել էր «Անդերլեխտ»-ում,  բայց այնպես, որ ոչ մի անգամ դուրս չի եկել խաղադաշտ։ 2012-2013 թվականներին հանդես էր գալիս ամերիկյան «Սիեթլ Սաունդերսում»։

## Կարիերան հավաքականում
Հոնդուրասի  ազգային  հավաքականում Մարիոն իր նորամուտն է նշել 2010 թվականի սեպտեմբերի 4-ին՝ Կանադայի հավաքականի դեմ խաղում։

## Ձեռքբերումները
**Ռեալ Էսպանյոլ**
* Հոնդուրասի  չեմպիոն։ 2006/07, 2010/11,  2013/14
20x20փքս **Անդերլեխտ**
* Բելգիայի Չեմպիոն։ 2009/10

## Ծանոթագրություններ

## Արտաքին հղումներ
*  

Կատեգորիա:Անդերլեխտի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
BAFTA մրցանակը լավագույն մոնտաժի համար

## BAFTA մրցանակը լավագույն մոնտաժի համար

BAFTA մրցանակը լավագույն մոնտաժի համար հանձնվել է 1969 թվական Բրիտանական ակադեմիայի կինոյի և հեռուստատեսայի արվեստների համարː
Ստորև ներկայացված է հաղթողների և մրցանակակիրների ամբողջական ցուցակը՝ նշելով կինոֆիլմերի օրիգինալ և հայալեզու անվանումներըː Հաղթողների անունները նշված են մուգ շեղատառերով և առանձին գույնովː

## 1969—1970

## 1971—1980

## 1981—1990

## 1991—2000

## 2001—2010

## 2011—2016

## Արտաքին հղումներ
* 

Կատեգորիա:Կինոմրցանակներ
Սուրբ Թորոս եկեղեցի (Նոր Նախիջևան)

**Սուրբ Թորոս եկեղեցի**, տաճար Նոր Նախիջևանում (այժմ՝ Դոնի Ռոստովի Պրոլետարսկի շրջանի կազմում)։ Պատկանել է Հայ առաքելական եկեղեցուն։ Տաճարը կորսված է։

## Պատմություն
Նոր Նախիջևանի Սուրբ Թորոս եկեղեցու շինարարությունը գրեթե համընկել է Սուրբ Գևորգ եկեղեցու կառուցման հետ (1783-1786 թվականներին)։ Սուրբ Թորոսը հիմնադրվել է 1783 թվականին՝ սուրբ Թորոսի տոնին։ Շինարարությունը նախատեսված էր քաղաքի հարավարևելյան մասում։ 1786 թվականի նոյեմբերի 22-ին, եկեղեցու շինարարության ավարտից հետո, այն օծվել է։

Եկեղեցին կառուցվել է բյուզանդական ոճով, փոքր չափսի էր, ըստ առանցքի ձգված արևելքից արևմուտք։ Եկեղեցում կար գմբեթով ավարտվող և զանգակատնով լուսային թմբուկով խորանային ապսիդ։ Տաճարում կար տասը խաչքար։

1863 թվականից եկեղեցուն կից գործել է եկեղեցական ծխական դպրոց։ Եկեղեցու կողքին գտնվել է գերեզմանատուն, որը կոչվել է նաև «Թորոսյան»։ Եկեղեցու անունն անցել է նաև փողոցին՝ Ֆեոդորովսկայա։ Ավելի ուշ այն հաջորդաբար վերանվանվել է 2-րդ Ինժեներական, Մ. Սարյան փողոց։

Տաճարը փակվել է 1930-ականների սկզբին, նույն թվականներին էլ մասնակիորեն քանդվել է։ Պահպանված պատերը պայթեցվել են 1941 թվականի աշնանը։ Ստացված շինանյութից կառուցել են բարիկադներ՝ պատրաստելով խոչընդոտներ հարձակվող գերմանական զորքերի համար։

Ներկայումս քանդված եկեղեցու տեղում դատարկ տարածություն է մետաղական մասնավոր խցավոր ավտոտնակներով։

## Հոգևորականներ
Սուրբ Թորոս եկեղեցու հոգևորականները 1843 թվականից եղել են.
* քահանա Թադեոս Տեր-Թադեոսյանց
* ավագ քահանա Գևորգ Բալաբանյանց (Պետրոսյան)
* քահանա Մովսես Զարիֆյան
* ավագ քահանա Սարգիս Մաքսիմաջյան
* քահանա Անանիա Տիրալյան
* քահանա Քրիստափոր Թանկայան

## Սրբություններ
* Ժամանակին եկեղեցում գտնվել է Սուրբ Թորոսի անվան (Հայ Թոդոր) քառանիստ կնքաքարը, որը բերվել էր Թեոդոսիայից (Ղրիմ)
* Եկեղեցում պահվել են ձեռագիր կրոնական մագաղաթյա գրքեր
* Եկեղեցում արծաթյա տուփի մեջ պահվել են սուրբ Թորոսի մասունքները

## Գրականություն
* Вартанян В. Г., Казаров С.С. Армянская-Апостольская Церковь на Дону // Ростов н/Д., 2001.
* Малаховский Е. И., Лаптев Г.Ф. Храмы и культовые сооружения Ростова-на-Дону, утраченные и существующие // Ростов-на-Дону, АКРА, 2003.
* Шахазиз Е. Новый Нахичеван и новонахичеванцы. Перевод с армянского Ш. М. Шагиняна // Ростов-на-Дону, 1999.
* Халпахчьян О. X. Архитектура Нахичевани-на-Дону // Ер., 1988.
* Российская и Ново-Нахичеванская епархия Армянской Апостольской Церкви. Исторический путь. М., 2013.

## Արտաքին հղումներ
* [Церковь Сурб Торос (Нахичеван-на-Дону)](http://ru.hayazg.info/%D0%A6%D0%B5%D1%80%D0%BA%D0%BE%D0%B2%D1%8C_%D0%A1%D1%83%D1%80%D0%B1_%D0%A2%D0%BE%D1%80%D0%BE%D1%81_(%D0%9D%D0%B0%D1%85%D0%B8%D1%87%D0%B5%D0%B2%D0%B0%D0%BD-%D0%BD%D0%B0-%D0%94%D0%BE%D0%BD%D1%83))
* Сурб Теодорос Нахичевани

Կատեգորիա:18-րդ դարի հայկական վանքեր և եկեղեցիներ
Կատեգորիա:Դոնի Ռոստովի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ռուսաստանի հայկական կորուսյալ վանքեր և եկեղեցիներ
Համացանցային մեմ

**Համացանցային մեմ,** գործողություն, երևույթ, արտահայտություն կամ ինչ-որ մեդիա, որը տարածվում է համացանցի շնորհիվ։ Որոշ հայտնի օրինակներ են Հարլեմ շեյքը և փլենքինգը։ Մեմը միտք, վարքագիծ կամ ոճ է, որը տարածվում է մարդկանց շնորհիվ։ Կարող է լինել նկար, հիպերհղում, տեսահոլովակ, կայք կամ հեշթեգ։ Այն կարող է լինել ընդամենը բառ կամ արտահայտություն, որը դիտավորյալ տառասխալ է պարունակում։ Այս փոքր շարժումները հաճախ են տարածվում մարդկանց միջև սոցիալական ցանցերի, բլոգների, էլփոստի կամ լուրերի շնորհիվ։ «Մեմ» բառը առաջինն օգտագործել է Ռիչարդ Դոքինսզը 1976 թվականին իր «The Selfish Gene» գրքում` մշակութային տեղեկության տարածվելը բացատրելու նպատակով։  Համացանցային մեմ հասկացությունը առաջինն առաջարկել է Մայք Գոդվինը «Wired» ամսագրի 1993 թվականի հունիսի թողարկման մեջ։

## Պատմություն
Համացանցի վաղ օրերում այս տիպի երևույթները տարածվում էին էլփոստի կամ քննարկումների համար նախատեսված խմբերի շնորհիվ։ Վեբ-ֆորումներն ու լուրերի խմբերը նույնպես տարածված էին, որովհետև դրանք կարճ ժամանակում ամբողջ աշխարհով մեկ մարդկանց հետ տեղեկությամբ կամ մեմերով կիսվելու հարմար և հեշտ օգտագործվող միջոցներ էին։

## Զարգացում և բազմացում
Համացանցային մեմը կարող է մնալ նույնը կամ կարող է ժամանակի ընթացքում ենթարկվել մեկնաբանությունների, նմանակումների և պարոդիայի շնորհիվ փոփոխության։ Դրանք կարող են զարգանալ և տարածվել շատ արագորեն, երբեմն նույնիսկ կարող են հասնել աշխարհահռչակ ճանաչվածության մի քանի օրում։ Համացանցային մեմերը սովորաբար առաջանում են հասարակական շփումներից, փոփ մշակույթի մեջբերումներից կամ հաճախ հանդիպող իրավիճակներից։ Մեմերը հաճախ օգտագործվում են վիրուսային մարքեթինգում` որպես էժան զանգվածային գովազդի միջոց։ Այն մեմերը, որոնք միջինից բարձր ճանաչության են հասնում, հաճախ շատ շուտ էլ մոռացվում են, իսկ այն մեմերը, որոնք չեն հասնում իրենց ճանաչության գագաթնակետին, շարունակում են օգտագործվել։

## Ծանոթագրություններ

## Արտաքին հղումներ
* Մեմերի հանրագիտարան

Կատեգորիա:Համացանց
Կատեգորիա:Համացանցային մեմեր
Բեյլիքդյուզյու

**Բեյլիքդյուզյու** (), վարչական շրջան Ստամբուլի մարզի եվրոպական հատվածում։ Հանդիսանում է Ստամբուլ քաղաքի արբանյակ շրջաններից մեկը։

## Պատմություն
Օսմանյան կայսրության ժամանակներում շրջանը կոչվել է **Գարդեն** («այգի»)։ Թուրքական Հանրապետության կազմավորումից հետո վերանվանվել է **Քավաքլը**։ Իր ժամանակակից անվանումը ստացել է 2003 թվականին։

## Արտաքին հղումներ
* Շրջանի ղեկավարի պաշտոնական կայք էջ
* Մունիցիպալիտետի պաշտոնական կայք էջ

Կատեգորիա:Ստամբուլի մարզի բնակավայրեր
Կատեգորիա:Թուրքիայի քաղաքներ
Քոնի Նելսեն

**Քոնի Սիգնե-Լիզե Նելսեն** (, ), դանիացի դերասանուհի, ով ստացել է իր առաջին մեծ դերը անգլիալեզու «Սատանայի փաստաբանը» (1997) ֆիլմում՝ կատարելով երկրորդական դեր։ Հետագայում Քոնի Նելսենը հայտնի է դարձել Ռիդլի Սքոթի «Գլադիատոր» (2000) ֆիլմում իր կատարած դերով։ Նա նկարահանվել է այնպիսի ֆիլմերում, ինչպիսիք են` «Հանձնարարություն Մարսում» (2000), «Նկար մեկ ժամում» (2002), «Հիմնական» (2003), «Հետապնդվածը» (2003), «Սառցե բերք» (2005) և «Նիմֆոմանուհի» (2014)։ Նա մարմնավորել է Մերեդիթ Քեյնին Starz հեռուստաալիքի «Բոս» հեռուստասերիալում և կատարել է գլխավոր դեր «Հետևողները» հեռուստասերիալի երկրորդ եթերաշրջանում։ Նա մարմնավորում է թագուհի Հիպոլիտային 2017 թվականին սպասվող «Հրաշք կին» ֆիլմում։

## Վաղ Կյանք
Նելսենը ծնվել Դանիայի Ֆրեդերիկսհավն քաղաքում և մեծացել է Էլինգ քաղաքում։ Նրա հայրը` Բենտ Նելսենը, եղել է ավտոբուսի վարորդ, իսկ մայրը` ապահովագրության գործակալ, և նաև եղել է դերասան ու երաժիշտ։ Նա սկսել է իր դերասանական կարիերան, աշխատելով իր մոր հետ միասին։ 18 տարեկանում նա ճանապարհորդել է Փարիզ, Ֆրանսիա, որտեղ նա աշխատել է դերասանուհի և մոդել, որն էլ խթանել է իր հետագա աշխատանքին և ուսմանը Իտալիայում գտնվող Հռոմի դրամատիկ դպրոցում։ Նելսենը ապրել է Իտալիայում շատ տարիներ, որից հետո տեղափոխվել է ԱՄՆ և մինչ այսօր ապրում է այնտեղ։

## Կարիերա
Նա տեղափոխվել է ԱՄՆ 1990-ական թվականների կեսերին և ստացել իր առաջին անգլիալեզու դերը «Սատանայի փաստաբան» ֆիլմում, խաղալով Ալ Պաչինոյի և Կիանու Ռիվզի հետ միասին։

2000 թվականին Նելսենը հայտնի է դարձել, մարմնավորելով Լուցիլային օսկարակիր *«Գլադիատոր»* ֆիլմում, խաղալով Ռասել Քրոուի և Հոակին Ֆենիքսի հետ միասին։ Հետագայում նա նկարահանվել է ամերիկյան «Հանձնարարություն Մարսում» (2000), «Նկար մեկ ժամում» (2002), «Հետապնդվածը» (2003) և «Հիմնական» (2003) ֆիլմերում, որոնց համար նա ստիպված է եղել կտրել իր մազերը։

2004 թվականին, Նելսենը կատարել է իր դեբյուտը դանիական ֆիլմում, նկարահանվելով «Եղբայրներ» ֆիլմում, որի համար նա հաղթել է Լավագույն դանիացի դերասանուհի, Բոդիլ, և Սան Սեբաստիանի կինոփառատոնում որպես լավագույն դերասանուհի մրցանակները։ Նա նաև առաջադրվել է որպես լավագույն դերասանուհի Եվրոպական կինոփառատոնում։ 2006 թվականին Նելսենը երևացել է «Օրենք ու կարգուկանոն։ Հատուկ կորպուս» հեռուստասերիալի մի քանի սերիաներում, մարմնավորելով դետեկտիվ Դենի Բեքին։

2014 թվականին, Շարլոտա Գենսբուրի, Ջեյմի Բելի և Ումա Թուրմանի հետ միասին նկարահանվել է Լարս ֆոն Թրիերի «Նիմֆոմանուհի» ֆիլմում։

## Անձնական կյանք
2004-2012 թվականներին հանդիպել է Metallica ռոք խմբի թմբկարար Լարս Ուլրիխի հետ։ Նրանք ունեն որդի, Բրայս Թադեուս Ուլրիխ Նելսեն (ծնվել է՝ 2007 թվականի մայիսի 21)։ Քոնի նաև ունի ավագ որդի՝ հիփ-հոփ պրոդյուսեր Սեբաստիան Սարդոր (ծնվել է 1989 թվականի նոյեմբերի 27)։

Նելսենը պոլիգլոտ է։ Նա խոսում է 8 լեզուներով՝ դանիերեն, անգլերեն, ֆրանսերեն, գերմաներեն, իտալերեն, նորվեգերեն, շվեդերեն, և մի քիչ իսպաներեն
։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

## Արտաքին հղումներ
* 
* 

Կատեգորիա:Դանիացի դերասանուհիներ
Կատեգորիա:Դանիացի կինոդերասաններ
Կատեգորիա:Դանիացի մոդելներ
Կատեգորիա:Հեռուստատեսային դերասանուհիներ
Կատեգորիա:Պոլիգլոտներ
Շապեկո

**Շապեկո** (), մունիցիպալիտետ Բրազիլիայում, որը գտնվում է Սանտա Կատարինա նահանգում։ Այն հիմնվել է 1917 թվականի օգոստոսի 25-ին։ Սանտա Կատարինա նահանգի արևմտյան մարզի մաս է կազմում։ Մտնում է Շապեկոյի գավառի տնտեսավիճակագրական միկրոտարածաշրջանի մեջ։ Բնակչությունը կազմում է 164 803 մարդ` 2008 թվականի տվյալներով։ Զբաղեցնում է 624,308 կմ² տարածք։ Բնակչության խտությունը կազմում է 263,9 մարդ/կմ²։

## Վիճակագրություն
* *[[Համախառն ներքին արդյունք]]ը* 2004 թվականին կազմել է 2 571 995 916,00 ռեալ (տեղեկությունն ըստ` Աշխարհագրության և վիճակագրության բրազիլական ինստիտուտ)։
* *[[Համախառն ներքին արդյունք]]ը բնակչության մեկ շնչի հաշվով* 2004 թվականին կազմել է 15 567,00 ռեալ (տեղեկությունն ըստ` Աշխարհագրության և վիճակագրության բրազիլական ինստիտուտ)։
* *[[Մարդկային պոտենցիայի զարգացման ինդեքս]]ը* 2000 թվականին կազմել է 0,848 (տեղեկությունն ըստ` Միավորված ազգերի կազմակերպության զարգացման ծրագիր։

## Աշխարհագրություն
Տեղական կլիման` բարեխառն է։ Ըստ Կյոպպենի կլիմաների դասակարգման կլիման «cfa» կատեգորիային է պատկանում։

## Ծանոթագրություններ

## Արտաքին հղումներ
* Mercoagro - International Meat Processing Fair 
* Aurora Central Cooperative 
* Prefeitura de Chapeco 
* Unochapecó - Universidade Comunitária Regional de Chapecó, local university 
* Unoesc - Universidade do Oeste de Santa Catarina 

Կատեգորիա:1917 թվականին հիմնադրված բնակավայրեր
Կատեգորիա:Բրազիլիայի բնակավայրեր
Մայքլ Ռոզենբաում

**Մայքլ Օուեն Ռոզենբաում** (, ),  ամերիկացի դերասան։ Հիմնականում հայտնի է «Սմոլվիլի գաղտնիքը» հեռուստասերիալում կատարած Լեքս Լյուտորի դերով։

## Կենսագրություն
Ռոզենբաումը ծնվել է հրեաների ընտանիքում Օուշենսայդ քաղաքում (Նյու Յորք նահանգ), բայց հասակ է առել Նյուբորգ քաղաքում (Ինդիանա նահանգ)։ Սովորել է տեղի դպրոցում և Հյուսիսային Կենտուկիի Համալսարանում։ Ստացել է բակալավրի աստիճան թատրոնի արվեստի և կապի միջոցների բնագվառներում։ Դեռ դպրոցական և ուսանողական շրջանում մասնակցել է ինքնագործ ներկայացումներում, որտեղ և ստացել է առաջին դերասանական փորձը։ Համալսարանը ավարտելուց հետո հաստատվել է Նյու Յորքում և սկսել իր դերասանական կարիերան։

## Ֆիլմագրություն
### Ֆիլմեր
* 2011 Հանճարեղ հայրիկ (ֆիլմ) (Էդդի)
* 2008 Shear Love A short film
* 2005 Մարդագայլ (Կայլ)
* 2002 Մենամարտ (Դեննի)
* 2001 Քաղցր նոյեմբեր (Բրենդոն/ Բրենդի)
* 1998 Քաղաքի լեգենդները (Պարկեր Ռայլի)
* 1997 Կեսգիշերին բարու և չարի այգում (Ջորջ Թակեր)

### Սերիալներ
* 2015—2016 Ինքնակոչը (Բադդի Դոբբս)
* 2011—2012 Լավագույն պահակախումբը (Դատչ Նիլբոգ)
* 2001—2011 Սմոլվիլի գաղտնիքը (Լեքս Լյուտորի)
** 125 սերիայի՝ անվանված «Freak» ռեժիսորություն է արել

### Մուլտֆիլմեր
* 2012 Justice League: Doom (Flash)
* 2005 Teen Titans (Kid Flash)
* 2000—2005 Jackie Chan Adventures (Драго)
* 2000—2004 Static Shock
* 2001—2002 The Zeta Project (Agent West)
* 2004—2006 Justice League Unlimited (Wally West, Deadshot, Ghoul и Doctor Polaris)
* 2001—2004 Արդարության լիգա (Wally West и Deadshot)
* 1999—2001 Batman Beyond (various characters)

### Խաղեր
* *[[Lollipop Chainsaw]]* (2012) — Nick Carlyle
* *[[Dark Sector]]* (2008) — Hayden Tenno
* *[[Yakuza (video game)|Yakuza]]* (2006) — Akira Nishiki
* *[[Gladius (video game)|Gladius]]* (2003) — Valens

## Մրցանակներ և նոմինացիաներ
Ներկայում ունի 4 մրցանակ և 11 նոմինացիա։

### Մրցանակներ
* 2002 – «Սմոլվիլի գաղտնիքը» հեռուստասերիալում կատարած լավագույն երկրորդական պլանի դերի համար

### Նոմինացիաներ
* 2003 – «Սմոլվիլի գաղտնիքը» հեռուստասերիալում կատարած լավագույն երկրորդական պլանի դերի համար
* 2004 – «Սմոլվիլի գաղտնիքը» հեռուստասերիալում կատարած լավագույն երկրորդական պլանի դերի համար
* 2005 – «Սմոլվիլի գաղտնիքը» հեռուստասերիալում կատարած լավագույն երկրորդական պլանի դերի համար
* 2006 – «Սմոլվիլի գաղտնիքը» հեռուստասերիալում կատարած լավագույն երկրորդական պլանի դերի համար

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի փոդքասթերներ
Փոփոխությունների ճանապարհ

**«Փոփոխությունների ճանապարհ»** (, բառացի՝ «Հեղափոխական ճանապարհ»), ռեժիսոր Սեմ Մենդեսի դրամա ֆիլմը, որն էկրան է բարձրացրել 2008 թվականին։ Ռիչարդ Եյթսի համանուն վեպի էկրանավորումն է։ Սա Լեոնարդո Դիկապրիոյի և Քեյթ Ուինսլեթի համատեղ երկրորդ ֆիլմն է «Տիտանիկից» հետո։ Երեք անվանակարգում առաջադրվել է «Օսկարի»՝ այդ թվում Երկրորդ պլանի լավագույն դերակատարման համար (Մայքլ Շենոն)։

## Դիպաշար
Ֆիլմի գործողությունները տեղի են ունենում 1950-ականների կեսերին Նյու Յորքի արվարձաններից մեկում։ Էյփրիլ և Ֆրենկ Ուիլերներն արդեն յոթ տարի էր, ինչ ամուսնացած էին, ունեին երկու երեխա։ Սակայն նրանք երազում էին կտրվել քարացած կյանքից և զբաղվել նրանով, ինչ միշտ ցանկացել էին անել։ Այդ երազանքի իրականացման ճանապարհին առաջին քայլը ուղևորությունն էր Փարիզ։ Միայն թե դա իրականացնելն այնքան էլ հեշտ չէր, ինչպես թվում էր առաջին հայացքից։

## Դերերում

## Առաջադրումներ և մրցանակներ

## Ծանոթագրություններ

## Արտաքին հղումներ
* Ֆիլմի պաշտոնական կայք 
* 
* «Փոփոխությունների ճանապարհ» ֆիլմը Allmovie.com կայքում

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների բրիտանական ֆիլմեր
Կատեգորիա:2008 դրամա ֆիլմեր
Կատեգորիա:2008 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Բրիտանական դրամա ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Բրիտանական ռոմանտիկ ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Գրքերի էկրանավորումներ
Կատեգորիա:Սեմ Մենդեսի ֆիլմեր
Կատեգորիա:Ֆիլմեր ամուսնական դավաճանության մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում Կոնեկտիկուտում
Կատեգորիա:Ֆիլմեր, որոնց գործողությունները տեղի են ունենում 1955 թվականին
Կատեգորիա:Ֆիլմեր, որոնց գործողությունները տեղի են ունենում 1950-ականներին